དཔུང་གཉེན་

དཔུང་གཉེན་ནི་བྱང་ཆུབ་སེམས་དཔའ་རྣམས་ཀྱིས་སེམས་ཅན་གྱི་དོན་བྱེད་པའི་ཡོན་ཏན་གྱི་མཚན་ཉིད་བཅུ་གཅིག་གི་ནང་ནས་གཅིག་ཡིན། འགྲོ་བ་སེམས་ཅན་རྣམས་ལ་ཕན་པ་ཀུན་ནས་འབྱུང་བའི་རྟེན་དུ་གྱུར་པས་དཔུང་གཉེན་ཞེས་བྱའོ། །
 སྒྲ་བཤད། 
དཔུང་ནི་སྲུང་སྐྱོབ་དང་ཕན་འདོགས་ཀྱི་དོན་ལ། གཉེན་ནི་ཐུགས་བརྩེ་བ་དང་ཕན་པའི་དོན་ལ་གོ་དགོས།
 མཚན་ཉིད། 
སེམས་ཅན་ལ་ཕན་པའི་ལས་ཀུན་གྱི་རྟེན་དུ་གྱུར་ཅིང་སྡུག་བསྔལ་ལས་སྐྱོབ་པར་བྱེད་པ་ལ་གོ "སེམས་ཅན་གྱི་འཇིག་རྟེན་གྱི་སྐྱབས་སོ། །དེ་བཞིན་དུ་ཤིན་ཏུ་ཕན་པ་ཀུན་ནས་འབྱུང་བའི་རྟེན་ཡིན་པའི་ཕྱིར་དཔུང་གཉེན་ནོ། །"སློབ་དཔོན་སེངྒེ་བཟང་པོ། སྡུད་པའི་དཀའ་འགྲེལ། ཤིང་དཔར། ཤོག་ངོས། 85ཞེས་གསུངས་པ་ལྟར། སེམས་ཅན་གྱི་སྐྱབས་དང་དཔུང་གཉེན་དུ་གྱུར་པ་ལ་གོ །
ཕན་པའི་གཞི་དང་དོན་བྱེད་ཚུལ།

"འགྲོ་བའི་སྐྱབས་དང་དཔུང་གཉེན་དང་གནས་དང་རྟེན་དང་གླིང་དང་ཡོངས་འདྲེན་དང་དོན་འདོད་པ་དང་གསལ་བྱེད་ཀྱི་སྒྲོན་མ་དང་ཆོས་ཀྱི་མཆོག་སྨྲ་བ་དང་མི་འཁྲུགས་པ་ཡིན་ཏེ། །རིམ་པ་བཞིན་དུ་སེམས་ཅན་གྱི་དོན་བྱེད་པ་དང་ཕན་པའི་གཞི་དང་སྡུག་བསྔལ་གྱི་རྒྱུ་སེལ་བ་"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་དཔར། ཤོག་ངོས། 30aཞེས་གསུངས་པ་ལྟར། སེམས་ཅན་གྱི་དོན་བྱེད་པ་དང་ཕན་པའི་གཞི་ཡིན་པའི་ཕྱིར་དཔུང་གཉེན་ཞེས་བྱ།
སྐྱོབ་པ་དང་སྲུང་བའི་ཆེད།
བྱང་ཆུབ་སེམས་དཔའ་རྣམས་ནི་འགྲོ་བའི་སྡུག་བསྔལ་ལས་བསྐྱོབ་པ་དང་དཔུང་གཉེན་གྱི་ལས་བྱེད་པ་ཡིན་ཏེ། "འགྲོ་བའི་སྡུག་བསྔལ་ལས་བསྐྱོབ་པ་དང་བདེ་བ་ལ་འགོད་པས་དཔུང་གཉེན་དང་སྡུག་བསྔལ་གྱི་རྒྱུ་སེལ་བས་གནས་ཡིན་ཏེ།"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་དཔར། ཤོག་ངོས། 73ཞེས་གསུངས་པ་ལྟར། སེམས་ཅན་རྣམས་ཀྱི་སྡུག་བསྔལ་ལས་སྐྱོབ་ཅིང་བདེ་བ་ལ་འགོད་པར་བྱེད་པས་དཔུང་གཉེན་ཞེས་འདོགས།

ལུང་ཁུངས།